12. Projektafklaring vedrørende stationen i [adresse] (Åben)
Tidl. politisk behandling BY, 23.02.21, pkt. 4
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til den videre planlægning af genåbning af 
stationen i [adresse]. Det videre arbejde med projektet foreslås indstillet som følge af, at 
transportministeren har meddelt Favrskov Kommune, at der ikke kan opnås den nødvendige opbakning til 
projektet fra Folketinget. 
Byrådet besluttede 23. februar 2021 at oprette genåbningen af stationen i [adresse] som et såkaldt 3. 
partsprojekt hos Banedanmark og igangsætte detailprojekteringen af perronerne. Dette med henblik på at 
belyse en række forhold forud for Byrådets endelige stillingtagen til finansieringen af en genåbning af 
stationen. Teknik og Miljø har siden transportministerens udmelding ikke fortsat planlægningen. 
VURDERING
Uanset om kommunen finansierer alle udgifter til både anlæg og drift forbundet med genåbningen, kan 
genåbningen først ske, når projektet nyder opbakning fra et flertal i folketinget. 
Transportministeriet meddelte 7. maj 2021 [adresse], at der i Folketinget ikke er tilslutning til at 
acceptere en genåbning af Laurbjerg Station på statens jernbanenet.
På baggrund af Transportministeriets udmelding 7. maj 2021 indstiller Teknik og Miljø, at den videre 
planlægning indstilles, og at det resterende rådighedsbeløb tilføres kassen
Den manglende landspolitiske prioritering af genåbningen af stationen i [adresse] begrundes blandt andet 
med det forhold, at en genåbning af stationen vil forlænge rejsetiden for de nuværende passagerer på 
strækningen. Det samlede svar fra Transportministeriet er vedlagt sagen som bilag.
Teknik og Miljø har siden Byrådsbeslutningen 23. februar 2021 søgt afklaring på en række forhold vedr. 
genåbningen af stationen som et 3. partsprojekt. Afklaringen er sket i samarbejde med Banedanmark og 
ekstern rådgiver. Nedenfor oplistes væsentlige forhold som er afklaret: 

Anlægsudgiften til perron/infrastrukturområde er estimeret til 13 mio. kr. Dette under forudsætning af, 
at projektet betragtes som en genåbning af den tidligere station, at Banedanmark betragter stationen 
som en ”lille station” jf. Banedanmarks definitioner, samt at en 90 meter perron godkendes. 

Anlægsudgiften til stationsforplads er vurderet til 3,5-5 mio. kr. afhængigt af den valgte løsning.

Den afledte driftsudgift til den planlagte station er estimeret til 130.000 kr. årligt.

Det var muligt at opnå sporspærringer i 2023 til anlægsarbejdernes udførelse.
Såfremt genåbningen af stationen i [adresse] genoptages på et senere tidspunkt, må det forventes, at 
planlægningen skal ske på et nyt grundlag, hvor Banedanmark igen skal tage stilling til 
infrastrukturområdets størrelse, om der er tale om en genåbning af den tidligere station, samt en række 
øvrige forhold med betydning for projektet.  
Sagsnr. EMN-2020-30689
DokID: 2426208
Sagsbehandler bste
Byråd
31-08-2021 19:00
ØKONOMI
Byrådet godkendte 23. februar 2021 en anlægsbevilling på 750.000 kr. til projektering og projektafklaring 
vedrørende genåbning af stationen i [adresse]. 
 
Teknik og Miljø har frem til Transportministeriets udmelding 7. maj 2021 afholdt udgifter til 
detailprojektering, 3. partskoordinering og projektafklaring ved Banedanmark, landinspektør og intern 
projektledelse for i alt 375.000 kr. Udgiftsfordelingen fremgår af nedenstående tabel. 
Aktivitet
Beløb (i 1.000. kr.)
Banedanmark
35
Rådgiver (detailprojektering)
165
Landinspektør
50
Intern projektledelse
125
I alt 
375
Det bemærkes, at Banedanmark endnu ikke har sendt slutopgørelse, hvorfor udgiften til Banedanmark er 
estimeret. 
Der er afsat et samlet rådighedsbeløb til genåbningen af stationen i [adresse] i budgetårene 2020-21 på 
10 mio. kr. Det resterende rådighedsbeløb på 9,625 mio. foreslås tilbageført kassen.
INDSTILLING
Direktøren for Teknik og Miljø indstiller til Byrådet:
1.
At projektafklaringen for genåbningen af stationen i [adresse] som 3. partsprojekt afsluttes og det 
resterende rådighedsbeløb tilbageføres kassen.
2.
At det resterende rådighedsbeløb på 9,625 mio. kr. tilføres kassen, hvilket medfører, at den 
godkendte anlægsbevilling reduceres til 375.000 kr.
BESLUTNING
Teknik- og Miljøudvalget, 12. august 2021:
Fraværende: André Friis
Indstilles godkendt. Sebastian Nilsson (V) kan ikke tiltræde indstillingen, idet han mener, at sagen 
bør udsættes, indtil transportministeren har svaret på spørgsmålet om 3. partsprojekterne, der blev 
stillet 1. juli 2021.
Økonomiudvalget, 19. August 2021:
Fraværende: Ingen
Indstilles godkendt.
Andreas Pedersen (V), Niels Dahl (V) og Regitze Frandsen (V) kan ikke tiltræde indstillingen, idet de 
mener, at sagen bør udsættes, indtil transportministeren har svaret på spørgsmålet om 3. 
partsprojekterne, der blev stillet 1. juli 2021.
Byrådet, 31. august 2021:
Fraværende: Regitze Frandsen
Andrea Andresen stillede følgende forslag:
“Ud af det resterende rådighedsbeløb på 9,265 mio. kr. afsættes penge til at dække en opgradering af rute 
117 til halv-times drift i [adresse] i myldretiden morgen og eftermiddag.”
For forslaget stemte 1, mens 14 stemte imod. 9 undlod at stemme. Forslaget er dermed faldet.   
For stemte Andrea Andresen. 
Imod stemte Tobias Pedersen, Carl Mogensen, Carla Jensen, Malthe Iversen, Einar Gregersen, 
James Holm, Ellen Gregersen, Mathilde Clausen, Filippa Jespersen, Herman Nilsson, Olga Mathiesen 
Marius Larsen, Peter Andreasen, Jacobine Knudsen og Boris Hansen.
Følgende undlod at stemme: Andreas Pedersen, Niels Dahl, Emil Paulsen, Ester Laursen, Øvli Simonsen 
Tina Winther, Erik Nielsen, Randi Mathiasen, Kristine Mathiasen og Mille Toft.
For Økonomiudvalgets indstilling stemte 15, mens 9 stemte imod. Ingen undlod at stemme. 
For stemte Tobias Pedersen, Carl Mogensen, Carla Jensen, Malthe Iversen, Einar Gregersen, 
James Holm, Ellen Gregersen, Mathilde Clausen, Filippa Jespersen, Herman Nilsson, Olga Mathiesen 
Marius Larsen, Peter Andreasen, Jacobine Knudsen, Mille Toft og Boris Hansen.
Imod stemte Andreas Pedersen, Niels Dahl, Emil Paulsen, Ester Laursen, Sebastian Nilsson, Patrick Kristensen 
Cathrine Kjær, Randi Mathiasen, Kristine Mathiasen og Andrea Andresen.
Økonomiudvalget indstilling blev godkendt.
Bilag
1.
Svar til Favrskov Kommune vedr. beslutning om ikke at genåbne Laurbjerg Station (2449272)
